### Beslutninger

Fremsendes med ændringsforslaget fra Venstres byrådsgruppe af 18. januar 2023 til Børn og Unge-udvalget til behandling i henhold til beslutning i byrådets møde den 18. januar 2023.

###

Pasningsgarantien ændres til kommuneniveau til og med 1 år efter byrådets vedtagelse.

### Resume

Aktuelt er der risiko for, at [adresse] i løbet af 2023 får svært ved at opfylde pasningsgarantien inden for de gældende retningslinjer med otte garantidistrikter.

I garantidistrikterne [adresse] og [adresse] er pasningsgarantien presset i en sådan grad at det er vanskeligt at overholde pasningsgarantien i de to garantidistrikter.

Manglende overholdelse af pasningsgarantien medfører en større økonomisk udgift for [adresse].

Udfordringen skyldes personalemangel. Udfordringerne med rekruttering og vakante stillinger betyder, at Børn og Unge ikke kan åbne ledige grupperum i dagtilbuddene, og at der periodevist er ledige pladser, som der ikke kan anvises børn til.

Med indstillingen foreslås det, at pasningsgarantien ændres fra garantidistriktsniveau til kommuneniveau til og med 1 år fra vedtagelse af denne indstilling.

### Beslutningspunkter

Det indstilles:

At 1) pasningsgarantien på dagtilbudsområdet midlertidigt ændres fra garantidistriktsniveau til at være gældende inden for [adresse], og at der fortsat i videst muligt omfang tilstræbes at tilbyde barnet plads i nærområdet, jf. afsnit 5.

At 2) ændringen træder i kraft umiddelbart efter byrådets eventuelle vedtagelse af den ændrede pasningsgaranti, og at ændringen løber frem til 1 år efter vedtagelse.

At 3) Ordningen evalueres inden sommerferien 2023 jf. afsnit 7.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 16-01-2023

Solveig Thomsen: 8

Fremsendes til [adresse] med bemærkning, at Magistraten i mødet den 16. januar 2023 anbefaler, at byrådet tiltræder Magistratsafdelingen for Børn og Unges indstilling af 10. januar 2023.

Det blev understreget, at det ikke er anvisningsreglerne, der bliver ændres, og at det formodentlig kun vil berøre ganske få borgere, men at der ikke kan gives et tal.